Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szerzett üzletrészek 1992. évi névértéken történõ megvásárlására vonatkozó indítványát visszavonja, egyébként az ajánlásra adott válasszal két kivételtõl eltekintve egyetért, amiért is a korábbi ajánlásának azt a részét – amely arra vonatkozott, hogy a felszámolt szövetkezetek üzletrészesei üzletrészeinek felvásárlása is történjék meg a kibocsátáskori névértéken, illetve hogy az 1992. évi II. törvény szerint át nem alakult szövetkezetek szövetkezeti üzletrészesei üzletrészeinek
Paragraph Index: 63

szerzett üzletrészek 1992. évi névértéken történõ megvásárlására vonatkozó indítványát visszavonja, egyébként az ajánlásra adott válasszal két kivételtõl eltekintve egyetért, amiért is a korábbi ajánlásának azt a részét – amely arra vonatkozott, hogy a felszámolt szövetkezetek üzletrészesei üzletrészeinek felvásárlása is történjék meg a kibocsátáskori névértéken, illetve hogy az 1992. évi II. törvény szerint át nem alakult szövetkezetek szövetkezeti üzletrészesei üzletrészeinek kibocsátáskori névértéken történõ megvásárlására is kerüljön sor – mint ahogy az az átalakult szövetkezetek esetében is történt – változatlanul fenntartja. Az ajánlással a párbeszéd megkezdõdött, mely még nem fejezõdött be. A fenntartott ajánlásra vonatkozó válaszra nyitva álló határidõ még nem telt le. (OBH 5067/2001., 5098/2001., 5263/2001., 5551/2001., 5790/2001., 1759/ 2002., 1862/2002.) 3.13. Környezetvédelmi ügyek A vizsgálattal lezárt ügyek 12–15%-a (kb. 150 ügy évente) vagy közvetlenül vagy közvetve az egészséges környezethez való jog sérelmével függ össze. Városokban az ilyen panaszok tipikusan az építkezésekkel, vidéken az állattartással, árvíz–belvíz-problémákkal, településfajtáktól függetlenül pedig a vállalkozásokkal, vendéglátóipari tevékenységgel, telephely-engedélyezésekkel kapcsolatosak. A panaszokból változatlanul kiolvasható az állampolgárok környezet-tudatosságának erõsödése, értékrendjének és világszemléletének pozitív irányú elmozdulása. Bár ma még természetes, hogy az egyes panaszosok (vagy lakóközösségek) döntõen a saját, jelenlegi, szûkebb környezeti érdekeik sérelme miatt kérnek jogvédelmet, egyes – a természetvédelmi területek károsítását, zöldmezõs beruházásokat, fakivágást sérelmezõ – panaszokban a mások, a jövõ generációk jogainak védelmi igénye is megjelenik. Az eseti és túlnyomórészt individuális érdeksérelmek is gyakran jelzik a nemzetgazdaság, az infrastruktúra fejlesztésének, a beruházások, a kis- és közepes vállalkozások élénkítésének kényszere és ezzel szemben a fenntartható fejlõdés önkorlátozási követelménye közti alapvetõ konfliktust. Ebben a konfliktusban ma még nálunk is az elõbbi kényszerek túlsúlya jellemzõ, amivel szemben az ombudsman következetesen igyekszik kellõ ellensúlyt képezni, ehhez azonban szûkített hatásköre és jogi eszköztára az igazán nagy horderejû ügyekben nem elegendõ. A konkrét ügycsoportban az elmúlt évekhez hasonlóan a legtöbb problémát idén is az állattartás, a különféle vendéglátóipari egységek mûködése, valamint a gépjármûforgalom káros hatásai okozták. Az állampolgári jogok országgyûlési biztosa egyedi vizsgálatok mellett 2002-ben két környezetvédelemmel összefüggõ átfogó vizsgálatot is folytatott: júniusban fejezte be a vendéglátó egységek zavaró mûködésével (OBH 1377/1999.), októberben pedig a telepengedély alapján gyakorolható ipari tevékenységekkel kapcsolatos vizsgálatot (OBH 3375/ 2002.). Az átfogó vizsgálatokat a hivatalba érkezett panaszok nagy száma és az állampolgárok széles körének érintettsége indokolta. A biztosok eljárásaik során a tulajdonhoz, az egészséges környezethez és a lehetõ legmagasabb szintû testi és lelki egészséghez való jog érvényesülését vizsgálták, figyelemmel a vállalkozáshoz való jogra is. A jelentésekben a speciális jogszabályok mellett az országgyûlési biztos hivatkozik a Polgári Törvénykönyv

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes